# Manual d'usuari del Symmy

`symmy`

1

`symmy`

Frontal per a la funcionalitat d'encriptatge simètric del GPG.

    symmy OPCIONS FITXERS

## DESCRIPCIÓ

El `symmy` és una aplicació simple que es pot utilitzar per a encriptar o desencriptar un o més fitxers utilitzant la funcionalitat d'encriptació simètrica de GPG. Qualsevol persona que tingui accés al programa GPG i la clau d'encriptatge podrà desencriptar un fitxer encriptat per `symmy`.

El `symmy` també es pot utilitzar des del &dolphin; o la vista de carpetes del &plasma; gràcies als elements Encripta i Desencripta del menú contextual.

## ENCRIPTATGE

Podeu encriptar un o més fitxers escrivint els seus camins després de l'opció `encrypt`. També podeu seleccionar-los al &dolphin; o a la vista de carpetes del &plasma; i fer clic a l'entrada Encripta del menú contextual.

Tingueu en compte que no podreu encriptar una carpeta. Si ho heu de fer, haureu de comprimir-la i, a continuació, encriptar l'arxiu resultant. A més, no és possible encriptar fitxers remots o fitxers ja encriptats.

### Triar una clau d'encriptatge

El `symmy` us demanarà una contrasenya (o frase de pas) que s'utilitzarà com a clau d'encriptatge per a tots els fitxers seleccionats. Haureu de triar una clau d'encriptatge segura i haureu d'emmagatzemar-la en un lloc segur (com ara un gestor de contrasenyes). Si necessiteu enviar la clau a una altra persona, hauríeu de fer-ho a través d'un canal segur (per exemple, reunint-vos-hi en persona).

### Requisits del GPG

El `symmy` utilitza GPG per a executar l'encriptatge real, de manera que s'assumeix que el procés del `gpg-agent` s'està executant i que està correctament configurat.

### Gestionar una operació d'encriptatge

L'operació d'encriptatge trigarà un temps depenent del nombre de fitxers i de la seva mida. Podeu fer un seguiment del progrés de l'operació des de la miniaplicació de notificació proporcionada pel &plasma;. Des del plasmoide de notificació, també podreu interrompre l'operació d'encriptatge si és necessari.

## DESENCRIPTATGE

Podeu desencriptar un o més fitxers encriptats escrivint els seus camins després de l'opció `decrypt`. També podeu seleccionar-los al &dolphin; o a la vista de carpetes del &plasma; i fer clic a l'entrada Desencripta del menú contextual. Recordeu que aquesta entrada només serà visible quan seleccioneu fitxers encriptats.

### Gestionar una operació de desencriptatge

L'operació de desencriptatge trigarà un temps depenent del nombre de fitxers i de la seva mida. Podeu fer un seguiment del progrés de l'operació des de la miniaplicació de notificació proporcionada pel &plasma;. Des del plasmoide de notificació, també podreu interrompre l'operació de desencriptatge si és necessari.

## OPCIONS

`-e, --encrypt`

- Encripta la llista de fitxers indicada de fitxers després de sol·licitar una frase de pas. Aquesta opció s'estableix implícitament si no hi ha cap altra opció.

`-d, --decrypt`

- Desencripta la llista indicada de fitxers després de sol·licitar la clau de desencriptatge. Tingueu present que les opcions `encrypt` i `decrypt` són mútuament excloents.

`-h, --help`

- Mostra una breu sinopsi i una descripció de les opcions de la línia d'ordres.

`-v, --version`

- Mostra la versió d'aquest programa.

`--author`

- Mostra informació sobre l'autor d'aquest programa.

`--license`

- Mostra informació sobre la llicència d'aquest programa.